Avis juridique important

|

31993D0731

93/731/EY: Neuvoston päätös, tehty 20 päivänä joulukuuta 1993, yleisön oikeudesta tutustua neuvoston asiakirjoihin

Virallinen lehti nro L 340 , 31/12/1993 s. 0043 - 0044 Suomenk. erityispainos Alue 16 Nide 2 s. 0064  Ruotsink. erityispainos Alue 16 Nide 2 s. 0064

NEUVOSTON PÄÄTÖS,tehty 20 päivänä joulukuuta 1993,yleisön oikeudesta tutustua neuvoston asiakirjoihin (93/731/EY) NEUVOSTO, jokaottaa huomioon Euroopan yhteisön perustamissopimuksen ja erityisesti sen 151 artiklan 3 kohdan,ottaa huomioon oman työjärjestyksensä ja erityisesti sen 22 artiklan,sekä katsoo, ettäneuvosto ja komissio hyväksyivät 6 päivänä joulukuuta 1993 yleisön oikeutta tutustua neuvoston ja komission asiakirjoihin koskevat käytännesäännöt ja samalla yhteisesti sopivat periaatteista, jotka koskevat tietojen saantia,neuvoston tehtävänä on antaa näiden periaatteiden täytäntöönpanoa koskevat säännökset,näitä säännöksiä sovelletaan tietovälineestä riippumatta kaikkiin neuvoston hallussa olevaan asiakirjoihin, ei kuitenkaan sellaisiin, jotka ovat peräisin neuvoston ulkopuoliselta henkilöltä, laitokselta tai toimielimeltä,yhteisön laaja oikeus tutustua neuvoston asiakirjoihin on osa neuvoston toiminnan avoimuuden lisäämisen periaatetta; on kuitenkin tehtävä poikkeuksia erityisesti julkisen edun turvaamiseksi ja yksityisyyden suojaamiseksi,järjestelmällisyyden ja tehokkuuden vuoksi on suotavaa, että neuvoston pääsihteeri vastaa neuvoston nimissä tietopyyntöihin, lukuun ottamatta tapauksia, joissa neuvostoa pyydetään vastaamaan vahvistuspyyntöön, jatätä päätöstä sovelletaan ottaen asianmukaisesti huomioon luottamuksellisen tiedon suojelua koskevat säännökset,ON PÄÄTTÄNYT SEURAAVAA:1 artikla 1. Yleisöllä on oikeus tutustua neuvoston asiakirjoihin tässä päätöksessä määrätyin edellytyksin.2. "Neuvoston asiakirjalla" tarkoitetaan käytetystä tietovälineestä riippumatta kirjallisessa muodossa olevaa tekstiä, joka sisältää olemassa olevaa tietoa ja joka on neuvoston hallussa, jollei 2 artiklan 2 kohdasta muuta johdu.2 artikla 1. Pyyntö saada tutustua neuvoston asiakirjaan on esitettävä kirjallisesti neuvostolle (). Pyyntö on yksilöitävä riittävän hyvin ja siinä on oltava asiakirjan tai asiakirjojen tunnistamiseksi tarvittavat tiedot. Tarvittaessa pyynnön esittäjää pyydetään antamaan lisätietoja.2. Jos pyynnössä tarkoitetun asiakirjan on laatinut luonnollinen henkilö tai oikeushenkilö, jäsenvaltio, muu yhteisöjen toimielin tai laitos taikka muu kansallinen tai kansainvälinen toimielin, pyyntö on esitettävä neuvoston sijasta suoraan asiakirjan laatijalle.3 artikla 1. Pyynnön esittäjällä on oikeus tutustua neuvoston asiakirjaan joko paikalla tai pyytäjän kustannuksella lähetettävästä kopiosta. Pääsihteeri määrää kopiosta maksettavan korvauksen suuruuden.2. Pääsihteeristön toimivaltaiset yksiköt pyrkivät löytämään sopivan ratkaisun toistuvien pyyntöjen tai hyvin suuria asiakirjoja koskevien pyyntöjen toteuttamiseksi.3. Se, joka on saanut tietoja asiakirjasta, ei saa ilman pääsihteerin lupaa jäljentää tai välittömästi myymällä luovuttaa sitä edelleen kaupallisessa tarkoituksessa.4 artikla 1. Neuvoston asiakirjaa ei luovuteta, jos siinä olevien tietojen ilmaisemisesta voi aiheutua haittaa:- julkisen edun turvaamiselle (yleinen turvallisuus, kansainväliset suhteet, vakaa rahan arvo, asian käsittely tuomioistuimessa, tarkastus tai tutkinta),- yksityisyyden suojalle,- liikesalaisuuden turvaamiselle,- yhteisön taloudellisten etujen turvaamiselle,- asiakirjan luottamuksellisuudelle, joka perustuu tiedon antaneen luonnollisen henkilön tai oikeushenkilön pyyntöön tai tiedon antaneen jäsenvaltion lainsäädäntöön.2. Neuvoston asiakirjan luovuttamisesta voidaan kieltäytyä myös neuvoston päätöksenteon luottamuksellisuuden turvaamiseksi.5 artikla Pääsihteeri vastaa neuvoston nimissä neuvoston asiakirjoja koskeviin pyyntöihin, lukuun ottamatta 7 artiklan 3 kohdassa tarkoitettuja tapauksia, joissa neuvosto vastaa itse.6 artikla Pääsihteeristön toimivaltaiset yksiköt tutkivat neuvoston asiakirjoja koskevat pyynnöt ja tekevät ehdotukset niitä koskeviksi toimenpiteiksi.7 artikla 1. Pääsihteeristön asianomaiset yksiköt ilmoittavat pyynnön esittäjälle kirjallisesti kuukauden kuluessa sen esittämisestä joko siitä, että pyyntöön on suostuttu, tai siitä, että toimielimelle ehdotetaan pyynnöstä kieltäytymistä. Jälkimmäisessä tapauksessa ilmoitetaan myös päätöksen syistä ja siitä, että pyynnön esittäjällä on kuukausi aikaa pyytää asian käsittelemistä uudelleen kannan muuttamiseksi; jos uutta pyyntöä ei esitetä, pyynnön esittäjän katsotaan peruuttaneen alkuperäisen pyyntönsä.2. Jos pyyntöön ei ole vastattu kuukauden kuluessa sen esittämisestä, on tätä pidettävä kieltäytymisenä, paitsi jos pyynnön esittäjä esittää edellä tarkoitetun pyynnön asian uudelleen käsittelemisestä seuraavan kuukauden kuluessa.3. Päätös kieltäytyä asiakirjan luovuttamisesta, joka on tehtävä kuukauden kuluessa siitä, kun pyyntö asian uudelleen käsittelemisestä esitettiin, on perusteltava. Se on ensi tilassa annettava esittäjälle tiedoksi kirjallisena ja hänelle on annettava samalla tieto käytettävissä olevista Euroopan yhteisön perustamissopimuksen 138 e ja 173 artiklan mukaisesta luonnollisen henkilön mahdollisuudesta saattaa asia yhteysasiamiehen käsiteltäväksi sekä yhteisön tuomioistuimen oikeudesta valvoa neuvoston toimenpiteiden lainmukaisuutta.4. Jos vastausta ei ole annettu kuukauden kuluessa siitä, kun pyyntö asian uudelleen käsittelemisestä esitettiin, tätä pidetään kielteisenä päätöksenä.8 artikla Tätä päätöstä sovelletaan ottaen aiheellisella tavalla huomioon luottamuksellisena pidetyn tiedon suojaamista koskevat määräykset.9 artikla Tätä päätöstä tarkastellaan uudelleen kun sitä on sovellettu kahden vuoden ajan. Uudelleentarkastelua varten pääsihteeri antaa vuonna 1996 mietinnön tämän päätöksen täytäntöönpanosta vuosina 1994 ja 1995.10 artikla Tämä päätös tulee voimaan 1 päivänä tammikuuta 1994.Tehty Brysselissä 20 päivänä joulukuuta 1993.Neuvoston puolesta Puheenjohtaja W. CLAES() Euroopan unionin neuvoston pääsihteeri, 170 rue de la Loi, 1048 Bryssel, Belgia


title: Neuvoston päätös 2009/1003/YUTP, annettu 22 päivänä joulukuuta 2009 , Guinean tasavaltaan kohdistuvista rajoittavista toimenpiteistä hyväksytyn yhteisen kannan 2009/788/YUTP muuttamisesta

text:
               23.12.2009

               FI

               Euroopan unionin virallinen lehti

               L 346/51

      NEUVOSTON PÄÄTÖS 2009/1003/YUTP,
   annettu 22 päivänä joulukuuta 2009,
   Guinean tasavaltaan kohdistuvista rajoittavista toimenpiteistä hyväksytyn yhteisen kannan 2009/788/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 27 päivänä lokakuuta 2009 Guinean tasavaltaan kohdistuvista rajoittavista toimenpiteistä yhteisen kannan 2009/788/YUTP (1), joka laadittiin turvallisuusjoukkojen vaiennettua väkivaltaisesti poliittiset mielenosoittajat Conakryssa 28 päivänä syyskuuta 2009.

               (2)

               Ottaen huomioon Guinean tasavallan nykytilanteen vakavuuden olisi toteutettava lisää rajoittavia toimia kansallisen demokratia- ja kehitysneuvoston yksittäisiä jäseniä ja heitä lähellä olevia luonnollisia henkilöitä tai oikeushenkilöitä, yhteisöjä tai elimiä kohtaan, jotka ovat vastuussa väkivaltaisista tukahduttamistoimista tai maan poliittisesta umpikujasta.

               (3)

               Lisäksi yhteisen kannan 2009/788/YUTP liitteessä olevaan luetteloon luonnollisista tai oikeushenkilöistä, yhteisöistä tai elimistä, joihin sovelletaan rajoittavia toimenpiteitä, olisi lisättävä kansallisen demokratia- ja kehitysneuvoston lähellä olevia henkilöitä.

               (4)

               Unionin lisätoimet ovat tarpeen tiettyjen toimenpiteiden panemiseksi täytäntöön,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan yhteinen kanta 2009/788/YUTP seuraavasti:

               1)

               Korvataan 1 artikla seuraavasti:
               ”1 artikla
               1.   Kielletään jäsenvaltioiden kansalaisilta tai jäsenvaltioiden alueelta käsin taikka jäsenvaltioiden lippua käyttäviä aluksia tai ilma-aluksia käyttäen aseiden ja kaikenlaisten niihin liittyvien tarvikkeiden, myös ampuma-aseiden ja -tarvikkeiden, sotilasajoneuvojen ja -laitteiden, puolisotilaallisten tarvikkeiden ja edellä mainittuihin tarkoitettujen varaosien sekä sellaisten tarvikkeiden, joita voitaisiin käyttää kansallisiin sortotoimiin, myynti, toimitus, siirto ja vienti Guinean tasavaltaan siitä riippumatta, ovatko ne peräisin jäsenvaltioiden alueelta.
               2.   Kielletään

                           a)

                           edellä 1 kohdassa tarkoitettuihin tavaroihin sekä kyseisten tavaroiden hankkimiseen, valmistamiseen, huoltoon ja käyttöön liittyvän teknisen avun, välityspalvelujen tai muiden palvelujen antaminen suoraan tai epäsuorasti Guinean tasavallassa oleville luonnollisille tai oikeushenkilöille, yhteisöille tai elimille tai käytettäväksi Guinean tasavallassa;

                           b)

                           edellä 1 kohdassa tarkoitettuihin tavaroihin liittyvän rahoituksen tai rahoitustuen myöntäminen, mukaan lukien erityisesti avustukset, lainat ja vientiluottovakuutukset, näiden tavaroiden myyntiin, toimittamiseen, siirtoon tai vientiin sekä niihin liittyvän teknisen avun, välityspalvelujen tai muiden palvelujen antamiseen suoraan tai epäsuorasti Guinean tasavallassa oleville luonnollisille tai oikeushenkilöille, yhteisöille tai elimille tai käytettäväksi Guinean tasavallassa;

                           c)

                           tietoinen ja tarkoituksellinen osallistuminen sellaisiin toimiin, joiden tavoitteena tai seurauksena on a tai b alakohdassa tarkoitettujen kieltojen kiertäminen.”

               2)

               Korvataan 2 artikla seuraavasti:
               ”2 artikla
               1.   Edellä olevaa 1 artiklaa ei sovelleta:

                           a)

                           pelkästään humanitaariseen tai suojaavaan käyttöön tai yhteiskunnan rakenteiden kehittämistä koskeviin Yhdistyneiden kansakuntien (YK) ja EU:n ohjelmiin taikka EU:n ja YK:n kriisinhallintaoperaatioihin tarkoitettujen ei-tappavien puolustustarvikkeiden sekä sellaisten tarvikkeiden, joita voitaisiin käyttää kansallisiin sortotoimiin, myyntiin, toimitukseen, siirtoon tai vientiin,

                           b)

                           sellaisten ajoneuvojen myyntiin, toimitukseen, siirtoon tai vientiin, jotka eivät ole taisteluajoneuvoja, mutta jotka on valmistettu tai varustettu käyttäen materiaaleja, joilla aikaansaadaan ballistinen suoja, silloin kun ne on tarkoitettu yksinomaan EU:n ja sen jäsenvaltioiden henkilöstön käytettäviksi ja suojaamiseksi Guinean tasavallassa,

                           c)

                           näihin tarvikkeisiin tai ohjelmiin ja operaatioihin liittyvän teknisen avun, välityspalvelujen ja muiden palvelujen antamiseen,

                           c)

                           näihin tarvikkeisiin tai ohjelmiin ja operaatioihin liittyvän rahoituksen tai rahoitustuen antamiseen,

                     edellyttäen, että asiaankuuluva toimivaltainen viranomainen on ennalta hyväksynyt tämän viennin ja avun.
               2.   Edellä olevaa 1 artiklaa ei sovelleta sellaiseen suojavaatetukseen, luodinkestävät liivit ja sotilaskypärät mukaan luettuina, jonka YK:n henkilökunta, EU:n tai sen jäsenvaltioiden henkilökunta, tiedotusvälineiden edustajat tai humanitaarisessa työssä ja kehitysyhteistyössä toimivat työntekijät ja avustava henkilökunta vievät tilapäisesti Guinean tasavaltaan yksinomaan henkilökohtaiseen käyttöönsä.”

               3)

               Korvataan 3 artiklan 1 kohta seuraavasti:
               ”1.   Jäsenvaltioiden on toteutettava tarvittavat toimenpiteet estääkseen liitteessä lueteltujen kansallisen demokratia- ja kehitysneuvoston yksittäisten jäsenten ja heitä lähellä olevien henkilöiden pääsyn alueelleen tai kauttakulun alueensa kautta.”

               4)

               Lisätään artikla seuraavasti:
               ”3 a artikla
               1.   Jäädytetään kaikki liitteessä lueteltujen kansallisen demokratia- ja kehitysneuvoston yksittäisten jäsenien ja heitä lähellä olevien luonnollisten henkilöiden tai oikeushenkilöiden, yhteisöjen tai elinten hallussa, omistuksessa, hallinnassa tai valvonnassa olevat varat ja taloudelliset resurssit.
               2.   Mitään varoja tai taloudellisia resursseja ei saa suoraan tai välillisesti asettaa liitteessä lueteltujen luonnollisten tai oikeushenkilöiden, yhteisöjen tai elinten saataville tai hyödynnettäviksi.
               3.   Jäsenvaltion toimivaltainen viranomainen voi antaa luvan tiettyjen jäädytettyjen varojen tai taloudellisten resurssien vapauttamiseen tai tiettyjen varojen tai taloudellisten resurssien asettamiseen saataville asianmukaisiksi katsominsa ehdoin ja todettuaan, että kyseiset varat tai taloudelliset resurssit:

                           a)

                           ovat tarpeen liitteessä lueteltujen henkilöiden ja heidän huollettavinaan olevien perheenjäsenten perustarpeiden tyydyttämiseksi mukaan luettuina menot, jotka aiheutuvat elintarvikkeiden hankinnasta, vuokrasta tai asuntolainasta, lääkkeistä ja sairaanhoidosta, veroista, vakuutusmaksuista ja julkisten palvelujen käytöstä;

                           b)

                           on tarkoitettu yksinomaan oikeudellisiin palveluihin liittyvien kohtuullisten palkkioiden maksamiseen ja tällaisista palveluista aiheutuneiden kulujen korvaamiseen;

                           c)

                           on tarkoitettu yksinomaan jäädytettyjen varojen tai taloudellisten resurssien tavanomaisesta säilyttämisestä tai hoidosta aiheutuvien palkkioiden tai palvelumaksujen maksamiseen;

                           d)

                           ovat tarpeen poikkeuksellisia menoja varten edellyttäen, että toimivaltainen viranomainen on ilmoittanut muille toimivaltaisille viranomaisille ja komissiolle vähintään kaksi viikkoa ennen luvan antamista perusteet, joiden nojalla se katsoo, että erityinen lupa olisi annettava.

                     Jäsenvaltion on ilmoitettava muille jäsenvaltioille ja komissiolle kaikista 3 kohdan nojalla annetuista luvista.
               4.   Poiketen siitä, mitä 1 kohdassa säädetään, jäsenvaltion toimivaltaiset viranomaiset voivat sallia tiettyjen jäädytettyjen varojen tai taloudellisten resurssien vapauttamisen, jos seuraavat ehdot täyttyvät:

                           a)

                           kyseisiin varoihin tai taloudellisiin resursseihin kohdistuu tuomioistuimen, viranomaisen tai välimiesoikeuden ennen 3 a artiklassa tarkoitetun luonnollisen tai oikeushenkilön, yhteisön tai elimen luetteloon merkitsemispäivää perustama panttioikeus tai tuomioistuimen, viranomaisen tai välimiesoikeuden ennen tuota päivää antama tuomio;

                           b)

                           varoja tai taloudellisia resursseja käytetään yksinomaan tällaisella panttioikeudella turvattujen tai tällaisella tuomiolla vahvistettujen saatavien maksamiseen niiden lakien ja muiden säännösten asettamissa rajoissa, jotka koskevat sellaisten henkilöiden oikeuksia, joilla on tällaisia saatavia;

                           c)

                           panttioikeutta ei ole perustettu tai tuomiota annettu liitteessä mainitun luonnollisen tai oikeushenkilön, yhteisön tai elimen eduksi;

                           d)

                           panttioikeuden tai tuomion tunnustaminen ei ole kyseisen jäsenvaltion oikeusjärjestyksen perusteiden vastaista.

                     Jäsenvaltion on ilmoitettava muille jäsenvaltioille ja komissiolle kaikista tämän artiklan nojalla annetuista luvista.
               5.   Edellä olevaa 2 kohtaa ei sovelleta seuraaviin jäädytetyille tileille lisättäviin määriin:

                           a)

                           näistä tileistä kertyvät korko- tai muut tuotot, tai

                           b)

                           sellaisista sopimuksista tai velvoitteista johtuviin maksuihin, jotka tehtiin tai jotka syntyivät ennen sitä päivää, josta lähtien nämä tilit ovat kuuluneet tämän yhteisen kannan piiriin,

                     edellyttäen, että kyseisiin korkotuottoihin, muihin tuottoihin ja maksuihin sovelletaan edelleen 1 kohtaa.”

         2 artikla
   Yhteisen kannan 2009/788/YUTP liite korvataan tämän päätöksen liitteellä.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 22 päivänä joulukuuta 2009.

            Neuvoston puolesta

            Puheenjohtaja

         A. CARLGREN

      (1)  EUVL L 281, 28.10.2009, s. 7.

      LIITE II

         LUETTELO 3 JA 3 A ARTIKLASSA TARKOITETUISTA HENKILÖISTÄ

                  Nimi (ja mahdolliset peitenimet)

                  Tunnistamistiedot (syntymäaika (sa.) ja -paikka (sp.), passin/henkilökortin nro…)

                  Perusteet

                  1.

                  Kapteeni Moussa Dadis CAMARA

                  sa.: 1.1.1964 tai 29.12.1968
                  Passi: R0001318

                  CNDD:n puheenjohtaja

                  2.

                  Kenraali Mamadouba (alias Mamadou) Toto CAMARA

                  sa.: 1.1.1946
                  Passi: R00009392

                  Turvallisuus- ja väestönsuojeluministeri

                  3.

                  Kenraali Sékouba KONATÉ

                  sa.: 1.1.1964
                  Passi: R0003405/R0002505

                  Puolustusministeri

                  4.

                  Eversti Mathurin BANGOURA

                  sa.: 15.11.1962
                  Passi: R0003491

                  Televiestintä- ja tietotekniikkaministeri

                  5.

                  Everstiluutnantti Aboubacar Sidiki (alias Idi Amin) CAMARA

                  sa.: 22.10.1979
                  Passi: R0017873

                  Ministeri, CNDD:n pysyvä sihteeri (erotettu armeijasta 26.1.2009)

                  6.

                  Majuri Oumar BALDÉ

                  sa.: 26.12.1964
                  Passi: R0003076

                  CNDD:n jäsen

                  7.

                  Majuri Mamadi (alias Mamady) MARA

                  sa.: 1.1.1954
                  Passi: R0001343

                  CNDD:n jäsen

                  8.

                  Majuri Almamy CAMARA

                  sa.: 17.10.1975
                  Passi: R0023013

                  CNDD:n jäsen

                  9.

                  Everstiluutnantti Mamadou Bhoye DIALLO

                  sa.: 1.1.1956
                  Passi: R0001855

                  CNDD:n jäsen

                  10.

                  Kapteeni Koulako BÉAVOGUI

                  CNDD:n jäsen

                  11.

                  Poliisieverstiluutnantti Kandia (alias Kandja) MARA

                  Passi: R0178636

                  CNDD:n jäsen
                  Labén alueen turvallisuusjohtaja

                  12.

                  Eversti Sékou MARA

                  sa.: 1957

                  CNDD:n jäsen
                  Guinean poliisin apulaisjohtaja

                  13.

                  Morciré CAMARA

                  sa.: 1.1.1949
                  Passi: R0003216

                  CNDD:n jäsen

                  14.

                  Alpha Yaya DIALLO

                  CNDD :n jäsen
                  Guinean tullin johtaja

                  15.

                  Majuri Mamadou Korka DIALLO

                  sa.: 19.2.1962

                  Kauppa-, teollisuus- ja pk-yritysministeri

                  16.

                  Majuri Kelitigui FARO

                  sa.: 3.8.1972
                  Passi: R0003410

                  Ministeri, tasavallan presidentin kanslian pääsihteeri

                  17.

                  Eversti Fodeba TOURÉ

                  sa.: 7.6.1961
                  Passi: R0003417 / R0002132

                  Kindian kuvernööri (entinen nuorisoasiain ministeri, erotettu ministerin tehtävistä 7.5.2009)

                  18.

                  Majuri Sheikki (alias Ahmed) Tidiane CAMARA

                  sa.: 12.5.1966

                  CNDD:n jäsen

                  19.

                  Eversti Sékou (alias Sékouba) SAKO

                  CNDD:n jäsen

                  20.

                  Luutnantti Jean-Claude COPLAN PIVI

                  sa.: 1.1.1960

                  CNDD:n jäsen
                  Presidentin turvallisuudesta vastaava ministeri

                  21.

                  Luutnantti Saa Alphonse TOURÉ

                  sa.: 3.6.1970

                  CNDD:n jäsen

                  22.

                  Majuri Moussa KEITA

                  sa.: 1.1.1966

                  CNDD:n jäsen
                  Ministeri, CNDD:n pysyvä sihteeri, vastuualueenaan suhteet tasavallan instituutioihin

                  23.

                  Ev.luutn. Aïdor (alias Aëdor) BAH

                  CNDD:n jäsen

                  24.

                  Majuri Bamou LAMA

                  CNDD:n jäsen

                  25.

                  Mohamed Lamine KABA

                  CNDD:n jäsen

                  26.

                  Kapteeni Daman (alias Dama) CONDÉ

                  CNDD:n jäsen

                  27.

                  Majuri Aboubacar Amadou DOUMBOUYA

                  CNDD:n jäsen

                  28.

                  Majuri Moussa Tiégboro CAMARA

                  sa.: 1.1.1968
                  Passi: 7190

                  CNDD:n jäsen
                  Ministeri presidentin kansliassa, vastuualueenaan huumetorjunnan ja vakavan rikollisuuden torjunnan erikoisyksiköt

                  29.

                  Kapteeni Issa CAMARA

                  sa.: 1954

                  CNDD:n jäsen
                  Mamoun kuvernööri

                  30.

                  Eversti tri. Abdoulaye Chérif DIABY

                  sa.: 26.2.1957
                  Passi: 13683

                  CNDD:n jäsen
                  Terveys- ja hygieniaministeri

                  31.

                  Mamady CONDÉ

                  sa.: 28.11.1952
                  Passi: R0003212

                  CNDD:n jäsen

                  32.

                  Vänr. Sheikki Ahmed TOURÉ

                  CNDD:n jäsen

                  33.

                  Everstiluutnantti Aboubacar Biro CONDÉ

                  sa.: 15.10.1962
                  Passi: 2443/R0004700

                  CNDD:n jäsen

                  34.

                  Bouna KEITA

                  CNDD:n jäsen

                  35.

                  Idrissa CHERIF

                  sa.: 13.11.1967
                  Passi: R0105758

                  Ministeri presidentin kansliassa ja puolustusministeriössä, vastuualueenaan viestintä

                  36.

                  Mamoudou (alias Mamadou) CONDÉ

                  sa.: 9.12.1960
                  Passi: R0020803

                  Valtiosihteeri, vastuualueenaan erityistehtävät, strategiset kysymykset ja kestävä kehitys

                  37.

                  Luutnantti Aboubacar Chérif (alias Toumba) DIAKITÉ

                  Presidentin adjutantti

                  38.

                  Ibrahima Khalil DIAWARA

                  sa.: 1.1.1976
                  Passi: R0000968

                  Aboubacar Chérif ”Toumba” Diakitén erityisneuvonantaja

                  39.

                  Vänr. Marcel KOIVOGUI

                  Aboubacar Chérif ”Toumba” Diakitén avustaja

                  40.

                  Papa Koly KOUROUMA

                  sa.: 3.11.1962
                  Passi: R11914/R001534

                  Ympäristön ja kestävän kehityksen ministeri

                  41.

                  Majuri Nouhou THIAM

                  sa.: 1960
                  Passi: 5180

                  Puolustusvoimien ylitarkastaja
                  CNDD:n tiedottaja

                  42.

                  Poliisikapteeni Théodore (alias Siba) KOUROUMA

                  sa.: 13.5.1971
                  Passi: Virka R0001204

                  Avustaja presidentin kansliassa

                  43.

                  Mr Kabinet (alias Kabiné) KOMARA

                  sa.: 8.3.1950
                  Passi: R0001747

                  Pääministeri

                  44.

                  Kapteeni Mamadou SANDÉ

                  sa.: 12.12.1969
                  Passi: R0003465

                  Ministeri presidentin kansliassa, vastuualueenaan talous ja rahoitus

                  45.

                  Alhassane (alias Al-Hassane) Siba ONIPOGUI

                  sa. : 31.12.1961
                  Passi: 5938/R00003488

                  Ministeri presidentin kansliassa, vastuualueenaan valtiovalvonta

                  46.

                  Joseph KANDUNO

                  Ministeri, vastuualueenaan tilintarkastus, avoimuus ja hyvä hallintotapa

                  47.

                  Mr. Fodéba (alias Isto) KÉIRA

                  sa.: 4.6.1961
                  Passi: R0001767

                  Nuoriso-, urheilu- ja nuorten työllisyysministeri

                  48.

                  Eversti Siba LOHALAMOU

                  sa: 1.8.1962
                  Passi: R0001376

                  Oikeusministeri, sinetinhaltija

                  49.

                  Tri Frédéric KOLIÉ

                  sa: 1.1.1960
                  Passi : R0001714

                  Aluehallinnon ja poliittisten asioiden ministeri

                  50.

                  Alexandre Cécé LOUA

                  sa: 1.1.1956
                  Passi: R0001757 /
                  diplomaattipassi: R 0000027

                  Ulkoasiain- ja ulkoguinealaisten ministeri

                  51.

                  Mamoudou (alias Mahmoud) THIAM

                  sa: 4.10.1968
                  Passi: R0001758

                  Kaivos- ja energiaministeri

                  52.

                  Boubacar BARRY

                  sa: 28.5.1964
                  Passi: R0003408

                  Ministeri presidentin kansliassa, vastuualueenaan rakentaminen, maankäyttö ja julkinen rakennusperintö

                  53.

                  Demba FADIGA

                  sa: 1.1.1952
                  Passi: oleskelulupa FR365845/365857

                  CNDD:n jäsen
                  täysivaltainen erikoissuurlähettiläs vastuualueenaan CNDD:n ja hallituksen väliset suhteet

                  54.

                  Mohamed DIOP

                  sa: 1.1.1963
                  Passi: R0001798

                  CNDD:n jäsen
                  Conakryn kuvernööri

                  55.

                  Kersantti Mohamed (alias Tigre) CAMARA

                  Presidentin henkivartiokaartin Koundara-leirin turvallisuusjoukkojen jäsen

                  56.

                  Habib HANN

                  sa: 15.12.1950
                  Passi: 341442

                  Valtion strategisten alojen tarkastus- ja valvontakomitea

                  57.

                  Ousmane KABA

                  Valtion strategisten alojen tarkastus- ja valvontakomitea

                  58.

                  Alfred MATHOS

                  Valtion strategisten alojen tarkastus- ja valvontakomitea

                  59.

                  Kapteeni Mandiou DIOUBATÉ

                  sa : 1.1.1960
                  Passi: R0003622

                  Presidentin kanslian lehdistöpalvelun johtaja
                  CNDD:n tiedottaja

                  60.

                  Sheikki Sydia DIABATÉ

                  sa: 23.4.1968
                  Passi: R0004490

                  Puolustusvoimien jäsen
                  Tiedustelu- ja tutkintapalvelujen johtaja puolustusministeriössä

                  61.

                  Ibrahima Ahmed BARRY

                  sa: 11.11.1961
                  Passi: R0048243

                  Guinean radion ja television pääjohtaja

                  62.

                  Alhassane BARRY

                  sa : 15.11.1962
                  Passi: R0003484

                  Keskuspankin pääjohtaja

                  63.

                  Roda Namatala FAWAZ

                  sa: 6.7.1947
                  Passi: R0001977

                  Liikemies, jolla on yhteyksiä CNDD:hen ja joka on antanut rahoitustukea CNDD:lle

                  64.

                  Dioulde DIALLO

                  Liikemies, jolla on yhteyksiä CNDD:hen ja joka on antanut rahoitustukea CNDD:lle

                  65.

                  Kerfalla CAMARA

                  KPC, Gui. Co. Pres -yrityksen pääjohtaja
                  Liikemies, jolla on yhteyksiä CNDD:hen ja joka on antanut rahoitustukea CNDD:lle

                  66.

                  Tri Moustapha ZABATT

                  sa: 6.2.1965

                  Presidentin lääkäri ja henkilökohtainen neuvonantaja

                  67.

                  Aly MANET

                  ”Dadis Doit Rester” -liike

                  68.

                  Louis M’bemba SOUMAH

                  Työ-, hallintouudistus- ja julkisen hallinnon ministeri

                  69.

                  Sheikki Fantamady CONDÉ

                  Tiedotus- ja kulttuuriministeri

                  70.

                  Boureima CONDÉ

                  Maatalous- ja kotieläintalousministeri

                  71.

                  Mariame SYLLA

                  Alueellistamis- ja paikalliskehitysministeri


Avis juridique important

|

31994D0090

94/90/EHTY, EY, Euratom: Komission päätös, tehty 8 päivänä helmikuuta 1994, yleisön oikeudesta saada tietoja komission asiakirjoista

Virallinen lehti nro L 046 , 18/02/1994 s. 0058 - 0061 Suomenk. erityispainos Alue 16 Nide 2 s. 0066  Ruotsink. erityispainos Alue 16 Nide 2 s. 0066

KOMISSION PÄÄTÖS,tehty 8 päivänä helmikuuta 1994,yleisön oikeudesta saada tietoja komission asiakirjoista (94/90/EHTY, EY, Euratom) EUROOPAN YHTEISÖJEN KOMISSIO, jokaottaa huomioon Euroopan yhteisöjen perustamissopimukset ja erityisesti Euroopan yhteisön perustamissopimuksen 162 artiklan,sekä katsoo, ettäEuroopan unionista tehdyn sopimuksen päätösasiakirjaan liitetyn julistuksen oikeudesta saada tietoja sekä Birminghamin ja Edinburghin Eurooppa-neuvoston kokousten yhteisön lähentämistä kansalaisiinsa koskevien johtopäätösten mukaisesti olisi neuvoston kanssa sovittava menettelysäännöistä, joiden periaatteilla säädellään yleisön oikeutta saada tietoa komission ja neuvoston asiakirjoista,nämä periaatteet perustuvat yleisön oikeudesta saada tietoja toimielinten asiakirjoista 5 päivänä toukokuuta 1993 annettuun komission tiedonantoon ja yhteisön avoimuudesta 2 päivänä kesäkuuta 1993 annettuun komission tiedonantoon, jaolisi hyväksyttävä erityiset määräykset, joilla komissio voi panna kyseiset säännöt täytäntöön,ON PÄÄTTÄNYT SEURAAVAA:1 artikla Hyväksytään menettelysäännöt, jotka koskevat yleisön oikeutta saada tietoa komission asiakirjoista, sellaisina kuin ne esitetään liitteessä.2 artikla Hyväksytään seuraavat toimenpiteet 1 artiklassa tarkoitettujen sääntöjen täytäntöönpanon varmistamiseksi:1) Hakemukset tietojen saamiseksi asiakirjasta on esitettävä kirjallisesti komission toimivaltaisille yksiköille komission kotipaikkaan, komission edustustoihin jäsenvaltioissa tai Euroopan yhteisöjen komission edustustoihin kolmansissa maissa.2) Pääjohtaja, yksikön johtaja, pääsihteeristön keskuudesta kyseiseen tarkoitukseen nimetty johtaja tai näiden puolesta valtuutettu virkamies ilmoittavat hakijalle kirjallisesti, että hänen hakemukseensa on suostuttu tai että siihen aiotaan vastata kielteisesti. Jälkimmäisessä tapauksessa asianomaiselle ilmoitetaan myös, että hän voi kuukauden kuluessa esittää komission pääsihteeristölle vahvistavan hakemuksen kyseisen kannan muuttamisesta; muussa tapauksessa katsotaan, että hän on luopunut alkuperäisestä hakemuksestaan.3) Puheenjohtaja on yhteisymmärryksessä kyseisen asian osalta pätevän komission jäsenen kanssa toimivaltainen tekemään vahvistavia hakemuksia koskevat päätökset. Hän voi luovuttaa tämän toimivallan pääsihteerille.4) Se, että viranomainen hakemuksen esittämistä seuraavan kuukauden kuluessa jättää vastaamatta hakemukseen tietojen saamiseksi asiakirjasta, merkitsee aikomusta antaa kielteinen vastaus.Vastaamatta jättäminen muutoshakemuksen esittämistä seuraavan kuukauden kuluessa vastaa hylkäyspäätöstä.5) Yli 30 sivua käsittävistä asiakirjan paperijäljennöksistä peritään maksu, joka on 10 ecua + 0,036 ecua sivulta. Muihin tiedonvälitystapoihin liittyvistä kustannuksista päätetään tapauskohtaisesti siten, että ne eivät ylitä kohtuullista määrää.6) Yksiköiden on otettava huomioon hakijan toiveet asiakirjojen tutkimisesta paikalla. Jos pääosastolla tai yksiköllä ei ole tiloja paikalla tapahtuvaa asiakirjojen tutkimista varten, tutkiminen tapahtuu komission keskuskirjastoissa Brysselissä tai Luxemburgissa tai komission edustustoissa jäsenvaltioissa tai kolmansissa maissa. 3 artikla Tämä päätös tulee voimaan 15 päivänä helmikuuta 1994. Se julkaistaan Euroopan yhteisöjen virallisessa lehdessä.Tehty Brysselissä 8 päivänä helmikuuta 1994.Komission puolesta João PINHEIRO Komission jäsenLIITEToimintasäännöt, jotka koskevat yleisön oikeutta saada tietoja komission ja neuvoston asiakirjoistaKOMISSIO JA NEUVOSTO, jotkaOTTAVAT HUOMIOON Euroopan unionista tehdyn sopimuksen päätösasiakirjaan liitetyn julistuksen oikeudesta saada tietoja,OTTAVAT HUOMIOON johtopäätökset, joilla Birminghamin ja Edinburghin Eurooppa-neuvoston kokoukset ovat sopineet tietyistä periaatteista yhteisön lähentämiseksi kansalaisiinsa,OTTAVAT HUOMIOON Kööpenhaminan Eurooppa-neuvoston kokouksen johtopäätökset, joissa vahvistetaan kansalaisten mahdollisimman laaja tiedonsaantioikeus ja kehotetaan komissiota ja neuvostoa nopeasti hyväksymään tarvittavat toimenpiteet tämän periaatteen toteuttamiseksi käytännössä.ARVIOIVAT, että on aiheellista sopia yksimielisesti periaatteista, joilla säädellään oikeutta saada tietoja komission ja neuvoston asiakirjoista, jolloin ymmärretään, että kummankin elimen on pantava nämä periaatteet täytäntöön erityisillä hallinnollisilla määräyksillä,KATSOVAT, ettämainitut periaatteet eivät haittaa määräyksiä, joita sovelletaan tiedonsaantioikeuteen niiden asiakirjojen osalta, jotka koskevat suoraan niistä erityisesti kiinnostuneita henkilöitä,nämä periaatteet on pantava täytäntöön salaisiksi luokiteltuja tietoja koskevia määräyksiä täydellisesti noudattaen, janämä menettelysäännöt liittyvät niiden tietoa ja tiedonvälitystä koskevaan politiikkaan,OVAT PÄÄTTÄNEET SEURAAVAA:YleisperiaateYleisöllä on mahdollisimman laaja oikeus saada tietoja komission ja neuvoston hallussa olevista asiakirjoista."Asiakirjalla" tarkoitetaan kaikkia komission tai neuvoston hallussa olevia olemassa olevia tietoja sisältäviä kirjoituksia riippumatta niiden esittämistavasta.Ensihakemusten käsittelyTietojen saamista asiakirjasta koskevan hakemuksen on oltava kirjallinen ja riittävän täsmällinen; sen on erityisesti sisällettävä asianomaisen asiakirjan tai asianomaisten asiakirjojen tunnistetiedot.Tarvittaessa asianomainen toimielin kehottaa hakijaa täsmentämään pyyntöään.Kun toimielimen hallussa olevan asiakirjan tekijä on luonnollinen henkilö tai oikeushenkilö, jäsenvaltio, muu yhteisön toimielin tai laitos tai mikä tahansa muu kansallinen tai kansainvälinen yhteisö, hakemus on osoitettava suoraan asiakirjan tekijälle.Kyseinen toimielin hakee hakijoiden kanssa neuvotellen oikeudenmukaisen ratkaisun toistuvasti esitettyjen hakemusten ja/tai laajoja asiakirjoja koskevien hakemusten hyväksymiseksi.Oikeutta saada tietoa asiakirjoista käytetään siten, että asiakirjoja tutkitaan paikalla tai siten, että niistä annetaan hakijan kustannuksella jäljennös, jolloin maksu ei saa ylittää kohtuullista määrää.Asianomainen toimielin voi määrätä, että henkilö, jolle asiakirja toimitetaan, ei voi jäljentää tai levittää kyseistä asiakirjaa kaupallisiin tarkoituksiin suoralla myynnillä ilman sen etukäteen antamaa suostumusta.Asianomaisen toimielimen toimivaltaiset yksiköt ilmoittavat hakijalle kirjallisesti kuukauden kuluessa joko että hakemus on hyväksytty tai että ne aikovat ehdottaa toimielimelle sen hylkäämistä.Vahvistavien hakemusten käsittelySiinä tapauksessa, että kyseisen toimielimen toimivaltaiset elimet aikovat ehdottaa tälle toimielimelle asianomaisen hakemuksen hylkäämistä, ne ilmoittavat sille tästä aikomuksesta ilmoittaen, että asianomaisella on kuukausi aikaa esittää toimielimelle vahvistava hakemus tämän kannan muuttamisesta; muussa tapauksessa asianomaisen katsotaan luopuneen alkuperäisestä hakemuksestaan.Jos tällainen vahvistava hakemus esitetään ja jos kyseinen toimielin päättää kieltäytyä luovuttamasta asiakirjaa, kyseinen päätös, joka on tehtävä kuukauden kuluessa vahvistavan hakemuksen esittämisestä, on annettava hakijalle kirjallisesti tiedoksi mahdollisimman nopeasti, päätöksen on oltava asianmukaisesti perusteltu ja siinä on ilmoitettava muutoksenhakumahdollisuuksista, nimittäin vetoamisesta oikeuteen ja oikeusasiamiehelle tehdyistä valituksista Euroopan yhteisön perustamissopimuksen 173 artiklassa ja 138 c artiklassa määrättyjen edellytysten mukaisesti.PoikkeuksetToimielimet kieltävät tiedonsaannin asiakirjoista, joiden levittäminen voisi vahingoittaa:- yleisen edun suojelua (yleinen turvallisuus, kansainväliset suhteet, rahallinen vakaus, oikeusmenettelyt, tarkastus- ja tutkimustoimet),- yksilön ja yksityiselämän suojelua,- kaupallisen ja teollisen salaisuuden suojelua- yhteisön taloudellisten etujen suojelua,- tiedon antaneen luonnollisen henkilön tai oikeushenkilön pyytämän tai tiedon antaneen jäsenvaltion lainsäädännön vaatiman luottamuksellisuuden suojelua.Toimielinet voivat kieltää tiedonsaannin nyös varmistaakseen toinielimen edun suojelun, joka koskee sen neuvottelujen salassapitoa.TäytäntöönpanoKomissio ja neuvosto toteuttavat kumpikin omalta osaltaan tarvittavat toimenpiteet näiden periaatteiden panemiseksi täytäntöön ennen 1 päivää tammikuuta 1994.UudelleentarkasteluNeuvosto ja komissio sopivat, että nämä menettelysäännöt otetaan uudelleen tarkasteltavaksi kahden vuoden kokemuksen jälkeen neuvoston ja komission pääsihteereiden laatimien kertomusten perusteella.


title: Euroopan parlamentin päätös (EU) 2015/1635, annettu 29 päivänä huhtikuuta 2015, vastuuvapauden myöntämisestä Euroopan sähköisen viestinnän sääntelyviranomaisten yhteistyöelimen viraston talousarvion toteuttamisesta varainhoitovuonna 2013

text:
               30.9.2015

               FI

               Euroopan unionin virallinen lehti

               L 255/162

      EUROOPAN PARLAMENTIN PÄÄTÖS (EU) 2015/1635,
      annettu 29 päivänä huhtikuuta 2015,
      vastuuvapauden myöntämisestä Euroopan sähköisen viestinnän sääntelyviranomaisten yhteistyöelimen viraston talousarvion toteuttamisesta varainhoitovuonna 2013
      EUROOPAN PARLAMENTTI, joka

                  —

                  ottaa huomioon Euroopan sähköisen viestinnän sääntelyviranomaisten yhteistyöelimen viraston lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen Euroopan sähköisen viestinnän sääntelyviranomaisten yhteistyöelimen viraston tilinpäätöksestä varainhoitovuodelta 2013 sekä viraston vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä yhteistyöelimen virastolle (05304/2015 – C8-0054/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 208 artiklan,

                  —

                  ottaa huomioon Euroopan sähköisen viestinnän sääntelyviranomaisten yhteistyöelimen (BEREC) ja viraston perustamisesta 25. marraskuuta 2009 annetun Euroopan parlamentin ja neuvoston asetuksen (EY) N:o 1211/2009 (5) ja erityisesti sen 13 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6),

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (7) ja erityisesti sen 108 artiklan,

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön (A8-0081/2015),

         1.

            myöntää Euroopan sähköisen viestinnän sääntelyviranomaisten yhteistyöelimen viraston hallintojohtajalle vastuuvapauden viraston talousarvion toteuttamisesta varainhoitovuonna 2013;

         2.

            esittää huomautuksensa oheisessa päätöslauselmassa;

         3.

            kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan sähköisen viestinnän sääntelyviranomaisten yhteistyöelimen viraston hallintojohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 442, 10.12.2014, s. 28.

         (2)  Katso alaviite 1.

         (3)  EYVL L 248, 16.9.2002, s. 1.

         (4)  EUVL L 298, 26.10.2012, s. 1.

         (5)  EUVL L 337, 18.12.2009, s. 1.

         (6)  EYVL L 357, 31.12.2002, s. 72.

         (7)  EUVL L 328, 7.12.2013, s. 42.


title: 2008/899/EY: Komission päätös, tehty 2 päivänä joulukuuta 2008 , Kiinan kansantasavallasta peräisin olevan sitruunahapon tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä

text:
               3.12.2008

               FI

               Euroopan unionin virallinen lehti

               L 323/62

      KOMISSION PÄÄTÖS,
   tehty 2 päivänä joulukuuta 2008,
   Kiinan kansantasavallasta peräisin olevan sitruunahapon tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä
   (2008/899/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’, ja erityisesti sen 8 ja 9 artiklan,
   on kuullut neuvoa-antavaa komiteaa
   sekä katsoo seuraavaa:
   A.   MENETTELY

               (1)

               Komissio otti asetuksella (EY) N:o 488/2008 (2) käyttöön väliaikaiset polkumyyntitullit Kiinan kansantasavallasta, jäljempänä ’Kiina’, peräisin olevan sitruunahapon tuonnissa yhteisöön.

               (2)

               Väliaikaisten polkumyynnin vastaisten toimenpiteiden käyttöönoton jälkeen komissio jatkoi polkumyynnin, vahingon ja yhteisön edun tutkimista. Tämän tutkimuksen lopulliset tulokset ja päätelmät esitetään lopullisen polkumyyntitullin käyttöön ottamisesta Kiinan kansantasavallasta peräisin olevan sitruunahapon tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetussa neuvoston asetuksessa (EY) N:o 1193/2008 (3).

               (3)

               Tutkimus vahvisti alustavat päätelmät Kiinasta peräisin olevan sitruunahapon tuonnissa esiintyvästä vahingollisesta polkumyynnistä.

         B.   SITOUMUKSET

               (4)

               Väliaikaisten polkumyyntitoimenpiteiden käyttöönoton jälkeen kuusi yhteistyössä toimivaa vientiä harjoittavaa Kiinasta peräisin olevaa tuottajaa – Anhui BBCA Biochemical, RZBC, TTCA, Yixing Union Biochemical, Laiwu Taihe Biochemistry ja Weifang Ensign Industry – tarjosi hintasitoumuksia perusasetuksen 8 artiklan 1 kohdan mukaisesti. Näissä sitoumuksissa vientiä harjoittavat tuottajat tarjoutuivat myymään tarkasteltavana olevaa tuotetta vähintään hinnoilla, jotka korjaavat polkumyynnin vahingolliset vaikutukset. Kukin vientiä harjoittava tuottaja tarjosi yhtä vähimmäistuontihintaa kaikille eri tuotetyypeille vähentääkseen sitä vaaraa, että toimenpiteitä kierrettäisiin.

               (5)

               Lisäksi sitoumuksissa esitetään vähimmäishintojen indeksointia, koska kyseisen tuotteen hinnat vaihtelevat merkittävästi; hinnat muun muassa nousivat huomattavasti tutkimusajanjakson jälkeen. Indeksointi tehdään maissin kansainvälisten julkisten hintanoteerausten mukaisesti, sillä maissi on vientiä harjoittavien tuottajien käyttämä pääraaka-aine. Vientiä harjoittavat tuottajat tarjoutuivat kuitenkin asettamaan vähimmäishinnat vähintään vahinkoa aiheuttamattomalle hintatasolle, vaikka indeksointi johtaisi alempaan hintatasoon.

               (6)

               Laiwu Taihe Biochemistry, jolle myönnettiin markkinatalouskohtelu, tarjoutui laskemaan vähimmäishintansa tutkimuksen aikana vahvistetun normaaliarvon perusteella.

               (7)

               Pienentääkseen hintojen ristiinkompensoinnista johtuvaa sitoumuksen rikkomisriskiä vientiä harjoittavat tuottajat tarjoutuivat lisäksi raportoimaan kaikesta EU:n ulkopuolisesta myynnistä niille asiakkaille, joiden organisaatio tai rakenne ulottuu EU:n ulkopuolelle, siinä tapauksessa että vientiä harjoittava tuottaja myy tuotteita tälle asiakkaalle EU:ssa. Vientiä harjoittavat tuottajat suostuivat myös noudattamaan tiettyä hintajärjestelmää kyseisen EU:n ulkopuolisen myynnin yhteydessä.

               (8)

               Vientiä harjoittavat tuottajat toimittavat lisäksi komissiolle säännöllisesti yksityiskohtaisia tietoja yhteisöön suuntautuvasta viennistään, joten komissio voi valvoa tehokkaasti sitoumusten noudattamista.

               (9)

               On myös huomattava, että China Chamber of Commerce of Metals, Minerals & Chemicals Importers & Exporters, jäljempänä ’CCCMC’, on liittymässä kappaleessa 4 mainittuihin kuuteen yritykseen, minkä vuoksi myös CCCMC tulee osallistumaan aktiivisesti sitoumusten valvontaan. Näin ollen komissio katsoo, että sovittujen sitoumusten kiertämisen vaara on vähäinen.

               (10)

               Tarjottujen sitoumusten ilmoittamisen jälkeen yhteisön tuotannonala vastusti tarjottuja sitoumuksia. Yhteisön tuotannonala katsoi, että maissiin perustuva indeksointi ei ole asianmukainen, koska muilla keskeisillä tuotantopanoksilla on huomattava, vaihtelevan suuruinen osuus kustannuksista, ja ehdotti sen sijaan sekä raaka-aineisiin että energiakustannuksiin perustuvaa indeksointia. Yhteisön tuotannonalan ehdotuksen, jonka mukaan indeksoinnin olisi perustuttava myös energiaan, osalta on huomattava, että energia ei ole merkittävä kustannustekijä. Lisäksi selvä indeksoinnin lähde puuttuisi, koska tarvittava energia voidaan tuottaa eri lähteistä kuten hiilestä, maakaasusta tai sähköstä.

               (11)

               Yhteisön tuotannonala katsoi myös, että koska vientiä harjoittavat tuottajat myyvät sitoumuksessa tarkoitettua tuotetta monikansallisille yhtiöille, on olemassa suuri hintojen ristiinkompensoinnin riski, eli sitoumuksessa tarkoitettua tuotetta voidaan myydä samalle asiakkaalle keinotekoisen alhaisilla hinnoilla EY:n ulkopuolella, jotta voidaan kompensoida EY:n vähimmäishinnat. Tämän osalta olisi huomattava, että suurin osa yritysten EY-viennnistä suuntautuu kauppiaille eikä monikansallisille yhtiöille. Tästä huolimatta ja jotta voitaisiin edelleen pienentää jäljellä olevaa ristiinkompensoinnin riskiä tiettyjen yritysten osalta, tarjoukset sisältävät erityisiä ristiinkompensointia koskevia lausekkeita siltä osin, kuin on kyse kyseisten yritysten myynnistä sellaisille EY:ssä sijaitseville asiakkaille, joiden organisaatio tai rakenne ulottuu EU:n ulkopuolelle. Nämä lausekkeet pienentävät huomattavasti ristiinkompensoinnin riskiä.

               (12)

               Edellä esitetyt seikat huomioon ottaen vientiä harjoittavien tuottajien tarjoamat sitoumukset ovat hyväksyttävissä.

               (13)

               Jotta komissio voisi valvoa tehokkaasti, noudattavatko yritykset sitoumuksia, polkumyyntitullista vapauttaminen silloin, kun vapaaseen liikkeeseen luovutusta koskeva pyyntö esitetään asianomaiselle tulliviranomaiselle, edellyttää, että i) esitetään sitoumuslasku, joka sisältää vähintään asetuksen (EY) N:o 1193/2008 liitteessä luetellut tiedot; ii) tämä yritys on valmistanut asianomaiset tuontituotteet, lähettänyt ne ensimmäiselle riippumattomalle asiakkaalle yhteisössä ja laskuttanut tätä niistä suoraan; ja iii) tullille tulliselvitystä varten esitettävät tavarat vastaavat tarkoin sitoumuslaskussa olevaa kuvausta. Jos sellaista laskua ei esitetä tai jos se ei vastaa tullille esitettyä tuotetta, kannetaan asianmukainen polkumyyntitulli.

               (14)

               Sitoumusten noudattamisen tehostamiseksi maahantuojien tietoon on edellä mainitun neuvoston asetuksen kautta saatettu, että kyseisen asetuksen mukaisten edellytysten noudattamatta jättäminen tai se, että komissio peruuttaa sitoumusten hyväksynnän, voi johtaa kyseisiä taloustoimia koskevan tullivelan syntymiseen.

               (15)

               Jos sitoumusta rikotaan tai se peruutetaan tai jos komissio peruu sitoumukselle antamansa hyväksynnän, perusasetuksen 9 artiklan 4 kohdan mukaisesti käyttöön otettua polkumyyntitullia aletaan soveltaa perusasetuksen 8 artiklan 9 kohdan nojalla ilman eri toimenpiteitä,

         ON PÄÄTTÄNYT SEURAAVAA:
   1 artikla
   Hyväksytään jäljempänä mainittujen vientiä harjoittavien tuottajien sekä China Chamber of Commerce of Metals, Minerals & Chemicals Importers & Exporters -kauppakamarin Kiinan kansantasavallasta peräisin olevan sitruunahapon tuontia koskevan polkumyynnin vastaisen menettelyn yhteydessä tarjoamat sitoumukset.

               Maa

               Yritys

               Taric-lisäkoodi

               Kiinan kansantasavalta

               Anhui BBCA Biochemical Co., Ltd – No 73 Daqing Road, Bengbu City 233010, Anhuin maakunta

               A874

               Tuotteen on valmistanut RZBC Co., Ltd - No 9 Xinghai West Road, Rizhao, Shandongin maakunta, ja myy siihen etuyhteydessä oleva myyntiyritys RZBC Imp. & Exp. Co., Ltd – No 9 Xinghai West Road, Rizhao, Shandongin maakunta

               A926

               Tuotteen on valmistanut RZBC (Juxian) Co., Ltd – West Wing, Chengyang North Road, Ju County, Rizhao, Shandongin maakunta, ja myy siihen etuyhteydessä oleva myyntiyritys RZBC Imp. & Exp. Co., Ltd – No 9 Xinghai West Road, Rizhao, Shandongin maakunta

               A927

               TTCA Co., Ltd – West, Wenhe Bridge North, Anqiu City, Shandongin maakunta

               A878

               Yixing Union Biochemical Co., Ltd – Economic Development Zone Yixing City 214203, Jiangsun maakunta

               A879

               Laiwu Taihe Biochemistry Co. Ltd, No 106 Luzhong Large East Street, Laiwu, Shandongin maakunta

               A880

               Weifang Ensign Industry Co. Ltd, The West End, Limin Road, Changle City, Shandongin maakunta

               A882

         2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 2 päivänä joulukuuta 2008.

            Komission puolesta

         Catherine ASHTON

            Komission jäsen

      (1)  EYVL L 56, 6.3.1996, s. 1.

      (2)  EUVL L 143, 3.6.2008, s. 13.

      (3)  Ks. tämän virallisen lehden sivu 1.